Diari Oficial de la Generalitat Valenciana


Sumari del DOGV 1319, del 06-06-1990 (1990/817682)

DECRET 85/1990, de 28 de maig, del Consell de la Generalitat Valenciana, pel qual se suspèn la vigència del Pla General d'Ordenació Urbana de Benidorm en diverses zones.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/05/28/85/dof/vci/html**

### Dades del document

Número de DOGV
:   1319

Data del DOGV
:   06-06-1990

Secció del DOGV
:   DISPOSICIONS GENERALS

Número del document
:   1990/817682


Data del document
:   28-05-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Decreto 85/1990, de 28 de maig del Consell de la Generalitat Valenciana, pel qual se suspèn la vigència del Pla General d'Ordenació Urbana de Benidorm en diverses zones.  
L?Ajuntament de Benidorm, fent ús de les facultats que li confereix l'article 51 de la Llei del Sòl i Ordenació Urbana vigent, ha sol·licitat del Consell de la Generalitat Valenciana que suspenga la vigència del seu Pla General Municipal d'Ordenació de 1963 en cinc zones d'aquest.  
El Pla General de 1963 ha quedat notòriament desfasat respecte de les necessitats que demana actualment la realitat social del terme municipal. Es inexcusable procedir a la revisió del pla i adaptar-lo a la legislació urbanística vigent. Per tal de propiciar-ne la revisió cal accedir a la petició municipal de suspensió del Pla General antic, encara que siga parcial, ja que la prolongació de la seua vigència en el temps seria contraproduent amb vista a la consecució del propòsit, ja que podria obstaculitzar la viabilitat, en el futur, d'una nova ordenació urbanística basada en criteris més actuals.  
D'altra banda, ha de valorar-se en termes positius la iniciativa municipal de circumscriure la suspensió sol·licitada exclusivament a les zones més afectades per la problemàtica apuntada, ja que això contribueix a minimitzar els efectes no desitjables de paralització de l'activitat urbanística municipal i limita aquesta dràstica mesura a allò que és estrictament necessari.  
Per tot això, i de conformitat amb l?informe de la Comissió Territorial d'Urbanisme d'Alacant del 22 de maig de 1990, a proposta del Conseller d'Obres Públiques, Urbanisme i Transports i després de la deliberació del Consell de la Generalitat Valenciana, en sessió celebrada el dia 28 de maig de 1990,  
DECRETE:  
Article 1r  
Se suspèn la vigència del Pla General d'Ordenació Urbana de Benidorm en les zones següents:  
1r. Barri antic.  
2n. Eixamplament del barri antic.  
3r. Colònia de Madrid.  
4t. Subzona C de la Ciutat Jardí.  
5é. Subzones «X»,«Y» i especial de la serra Gelada.  
Article 2n  
La suspensió acordada atenyerà, igualment, a instruments urbanístics complementaris del Pla General, com la delimitació del sòl urbà de 1983, en les parts que afecten les zones indicades.  
Article 3r  
La suspensió tindrà una duració màxima de sis mesos, en els quals l'Ajuntament de Benidorm haurà d'elevar als òrgans urbanístics competents de la Generalitat Valenciana un projecte de revisió del seu planejament general per a l'aprovació definitiva.  
DISPOSICIO FINAL  
Aquest decret entrarà en vigor l?endemà de la publicació al Diari Oficial de la Generalitat Valenciana.  
València, 28 de maig de 1990.  
El President de la Generalitat Valenciana,   
JOAN LERMA I BLASCO  
El Conseller d'Obres Públiques,   
Urbanisme i Transports,   
EUGENIO L. BURRIEL DE ORUETA


Còpia Permalink ELI